A második ipari forradalom legjelentősebb területei, találmányai és hatása

Időszak: A 19. sz. második felétől az első világháborúig

Helyszín: USA, Németország, Franciaország, Anglia, később Európa többi országa, Latin-Amerika

(Anglia előnye megszűnt, mert a később induló országok már fejlett technológiát kaptak)

Az iparban bekövetkezett gyors, ugrásszerű fejlődés

Húzóágazat: nehézipar, új ágazatok: elektronika, vegyipar

Új találmányok tudományos alapokon

Befektetések növekedése tőkekoncentráció, monopolizáció

Alapanyag: öntöttvas helyett acél, vasérc feldolgozása javult, új iparvidékek

Energiaforrás: szén (gőzgép) – gőzhajó, gőzmozdony

Új találmány:

Robbanómotor (Otto, Daimler):

Autógyártás:

Benz

Sorozatgyártás: Ford T-modell

Új gyárak: Ford, Opel, Mercedes, Bugatti

Csonka János (karburátor), Galamb József (Ford T-modell főkonstruktőr)

Üzemanyagra volt szükség: kőolaj kitermelése

Repülés:

Repülőgép (O. és W. Wright)

Léghajó (Zeppelin)

Vegyipar

Beindítója: kőolaj kitermelése

Elektromosság:

Edison: több száz találmány

szénszálas izzó – világítás forradalmasítása – éjszaka is lehetett termelni

Világítás javította az életszínvonalat

Villanymotor – kisebb gépek meghajtása

Hírközlés: telefon (Bell), vezeték nélküli távíró (Marconi)

Telefonközpont: Puskás Tivadar

Hertz: elektromágneses hullámok – rádió

Mezőgazdaság: cséplőgép, traktor

Orvostudomány: gyógyszergyártás

Hadiipar: fegyvergyártás, tankok, vadászgépek, harci gáz

Fogalmak:

– Monopólium: A tőkekoncentráció eredményeként kialakult olyan tőkés nagyvállalat vagy vállalatok közti szervezet, amely uralkodó pozícióra tesz szert a termelésben és az értékesítésben. Megállapodásokkal korlátozza a szabad versenyt és monopolista extraprofitra törekszik.

– Kartell: olyan vállalati szövetség, amelyben a résztvevő felek megegyeznek a verseny korlátozásában és a piac, esetenként az árak és a bérek szabályozásában. Laza kapcsolatot jelent. (Németország)

– Szindikátus: olyan vállalati szövetség, amelyben a résztvevő cégek közös felvásárlási és értékesítési rendszert hoznak létre, de megőrizték termelői önállóságukat. (Németország, Japán)

– Konszern: bankok irányítása alatt különböző iparágakból létrejött nagyvállalat. A századforduló után újonnan iparosodott országokra jellemző. (pl.: Daewoo)

– Tröszt: egy-egy iparág vezető vállalatainak teljes összeolvadása. Az USA-ra jellemző. (pl.: Microsoft) Az USA-ban trösztellenes törvényeket hoztak 1887, 1890, 1914-ben. A tröszt létrejötte egy szűk elit érdeke, a középrétegeknek nem kedvez.

– Korporáció: sok kisebb vállalat termelési láncát, integrációját jelenti. Az USA-ban jellemző.

– Holding: a nyereséges részvények felvásárlására és nagyvállalatok ellenőrzésére alakult egyesülés.

– Jellemző a részvénytársaságok megjelenése.